เรื่องร้องเรียน: พื้นที่ทางเท้าหน้าร้านอาหารถูกยึดที่เป็นจอดรถ โดยมีการตีเส้นให้จอดด้วย ทำให้คนเดินต้องเดินบนถนนซึ่งอันตรายมากโดยเฉพาะในเวลาเย็นที่มีรถจำนวนเยอะ
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ว่า บริเวณปากซอยลาซาล 17 มีร้านอาหารยึดพื้นที่ทางเท้าหน้าร้านเป็นที่จอดรถ โดยมีการตีเส้นให้จอดด้วย ทำให้ประชาชนที่ใช้เส้นทางดังกล่าวต้องเดินบนถนนซึ่งอันตรายมากโดยเฉพาะในช่วงเย็นที่มีรถสัญจรไป-มาเป็นจำนวนมาก นั้น                          สำนักงานเขตบางนาได้ให้เจ้าหน้าที่เทศกิจลงพื้นที่ตรวจสอบข้อเท็จจริงหลังจากรับแจ้งแล้วปรากฎว่า บริเวณตามที่รับแจ้งมีร้านอาหารเปิดใหม่ประมาณ 3 วัน ได้ใช้พื้นที่ไหล่ทางหลังรางวีบริเวณหน้าร้านทำการขีดสีตีเส้นเป็นช่อง ๆ เพื่อให้บรรดาลูกค้าที่มาใช้บริการรวมถึงกลุ่มสมาชิกไรเดอร์ ที่มาคอยบริการรับ-ส่งอาหารใช้เป็นที่จอดรถจริง เบื้องต้นได้แจ้งเรื่องร้องเรียนดังกล่าวให้ทราบ พร้อมทั้งขอความร่วมมือให้คอยกำกับดูแลในเรื่องของการจอดรถหน้าร้านตามที่ถูกร้องเรียน โดยต้องเว้นช่องทางเดินให้ประชาชน สามารถสัญจรไป-มาได้อย่างสะดวก (ภาพถ่ายดังแนบ) ไม่ต้องลงไปเดินบนผิวการจราจรเสี่ยงอันตรายต่อรถที่วิ่งผ่านไป-มา และให้ทำการลบสีที่ตีเส้นเป็นช่องสำหรับให้รถจักรยานยนต์จอดออก เนื่องจากเป็นที่สาธารณะห้ามนำไปใช้ประโยชน์ส่วนตน ทางเขตบางนาต้องขอขอบคุณข้อมูลการพบเห็นความไม่เป็นระเบียบเรียบร้อยและไม่ถูกไม่ควรที่ผู้แจ้งส่งมา ซึ่งจักได้ทำการปรับปรุงแก้ไขเพื่อความปลอดภัยในชีวิตและทรัพย์สินของประชาชนที่พักอาศัยในพื้นที่เขตบางนา
ความเห็นของผู้แจ้ง: เทศกิจรวดเร็วดีมากค่ะ   แต่ไม่ทราบ TraffyFondue ให้แนบรูปเดียว เลยกลายเป็นว่าเห็นเพียงรูปสุดท้ายเท่านั้น (ส่งไป 3 รูแ รูป 1-2 จะเห็นเต็มๆ ว่าจอดเต็มพื้นที่จริงๆ เป็นลานจอดมอไซด์เลย)   ขอบคุณมากค่ะ
พื้นที่: แขวงบางนาใต้ เขตบางนา กรุงเทพมหานคร